el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el en el fr en el en el el el el el el el el el el el el el el el el el el el el el el el el el el el el el
Η Πριγκίπισσα Αλεξία Μοράλες της Δανίας ( 10 Ιουλίου 1965 - ) είναι η μεγαλύτερη κόρη του τέως Βασιλέως των Ελλήνων Κωνσταντίνου και της συζύγου του Άννας–Μαρίας.[1] Το διάστημα μεταξύ 10 Ιουλίου 1965 και 20 Μαΐου 1967, οπότε γεννήθηκε ο αδελφός της Παύλος, υπήρξε η Διάδοχος του ελληνικού θρόνου.
10 Ιουλίου 1965 - 20 Μαΐου 1967
Μον Ρεπό, Κέρκυρα, Ιόνια Νησιά, Βασίλειο της Ελλάδας
Άννα Μαρία Μοράλες ντε Γκρέθια
Κάρλος Μοράλες ντε Γκρέθια
Αμελία Μοράλες ντε Γκρέθια
Κωνσταντίνος τέως βασιλιάς της Ελλάδας
δεδομένα (π • σ • ε )
Η πριγκίπισσα Αλεξία και η βασίλισσα Άννα-Μαρία
Γεννήθηκε στο θερινό ανάκτορο του Μον Ρεπό της Κέρκυρας και η γέννησή της αναγγέλθηκε με 21 κανονιοβολισμούς και σε όλη τη χώρα με κωδωνοκρουσίες. Η σύμπτωση μάλιστα της γέννησής της με τα Ιουλιανά ενέπλεξε το όνομά της στη συνθηματολογία των ημερών με κυρίαρχο το σύνθημα: «Αλεξία πάρε θέση».
Μεγάλωσε στη Ρώμη, όπου μετοίκησε η βασιλική οικογένεια έπειτα από το αποτυχημένο Αντικίνημά του της 13ης Δεκεμβρίου 1967 ενάντια στη Δικτατορία των Συνταγματαρχών και τη φυγή του από την Ελλάδα. Το 1973 η τέως βασιλική οικογένεια μετακόμισε στην Κοπεγχάγη, στα ανάκτορα Αμάλιενμποργκ, φιλοξενούμενη της μητέρας της Άννας-Μαρίας, Βασίλισσα Ίνγκριντ της Δανίας[2]. Ένα χρόνο αργότερα, το 1974 η οικογένεια αναχώρησε από τη Δανία με προορισμό την Αγγλία και εγκαταστάθηκε στο Κάμπεμ (Cobham), μια κωμόπολη της κομητείας του Σάρρεϋ, 27 χλμ. νοτιοδυτικά του Λονδίνου.
Τη βασική και μέση εκπαίδευση έλαβε στο Ελληνικό Κολέγιο του Λονδίνου και συνέχισε τις σπουδές της στο Froebel College του Ινστιτούτου του Roehampton. Φοίτησε στο Πανεπιστήμιο του Σάρεϊ με ειδίκευση στην Ιστορία και παρακολούθησε κύκλο μεταπτυχιακών σπουδών στο Πανεπιστήμιο της Βαρκελώνης, από όπου έλαβε δίπλωμα master στην παιδαγωγική της προσχολικής ηλικίας (Early Childhood Intervention).[3][4]
Εργάστηκε τρία χρόνια ως δασκάλα προσχολικής αγωγής σε σχολείο του Λονδίνου και αργότερα ανέλαβε θεραπευτική διδασκαλία σε ομάδες παιδιών με Σύνδρομο Ντάουν, στο Fundación Catalana Síndrome de Down της Βαρκελώνης.
Στις 9 Ιουλίου 1999 παντρεύτηκε στον ελληνορθόδοξο Καθεδρικό Ναό της Αγίας Σοφίας στο Λονδίνου τον Ισπανό αρχιτέκτονα και αθλητή Κάρλος Μοράλες Κιντάνα (Carlos Morales Quintana),[5][6] με τον οποίον απέκτησαν τέσσερα παιδιά:
Την Αρριέττα Μοράλες ντε Γκρέθια (Arrietta Morales y de Grecia), γ. στις 24 Φεβρουαρίου 2002 στη Βαρκελώνη.
Την Άννα Μαρία Μοράλες ντε Γκρέθια (Ana-Maria Morales y de Grecia), γ. στις 15 Μαΐου 2003 στη Βαρκελώνη.
Τον Κάρλος Μοράλες ντε Γκρέθια (Carlos Morales y de Grecia), γ. στις 30 Ιουλίου 2005 στη Βαρκελώνη.
Την Αμελία Μοράλες ντε Γκρέθια (Amelia Morales y de Grecia), γ. στις 26 Οκτωβρίου 2007 στην Ισπανία.
Η Αλεξία και η οικογένειά της κατοικούν στο Puerto Calero των Καναρίων Νήσων.[7] Η ίδια είναι μέλος του Διοικητικού Συμβουλίου του Ιδρύματος «Άννα – Μαρία» και της ιστιοπλοϊκής ομάδας Azur de Puig.
↑ Montgomery-Massingberd, Hugh. "Burke’s Royal Families of the World: Volume I Europe & Latin America, 1977, pp. 67, 316, 327-328. (ISBN 0-85011-023-8)
↑ Πορτρέτο της Αλεξίας, στον επίσημο ιστότοπο της τέως βασιλικής οικογένειας.
↑ de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery. Paris. 2002. pp. 522-525, 536-539 (French) (ISBN 2-9507974-3-1)
↑ Eilers, Marlene. Queen Victoria's Descendants. Rosvall Royal Books, Falkoping, Sweden, 1997. pp. 31-33, 132, 173. (ISBN 91-630-5964-9)
↑ «Royal weddings in history». Vogue. Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 5 Σεπτεμβρίου 2017.
↑ «Princess Alexia's gown». Order of Splendor blog.
↑ «Exilio de las Infantas en Lanzarote provocado por Zapatero». Αρχειοθετήθηκε από το πρωτότυπο στις 17 Φεβρουαρίου 2020. Ανακτήθηκε στις 5 Σεπτεμβρίου 2017.
Τα Wikimedia Commons έχουν πολυμέσα σχετικά με το θέμα
Miroslav Marek. «Schleswig-Holstein-Sonderburg-Glücksburg». Genealogy.Eu. Ανακτήθηκε στις 8 Οκτωβρίου 2005.